text: Gårdbrand overraskede under indvielse 
  31 august 2010 kl. 12.36
  Det skulle have været en indvielse af nye redningskøretøjer i Esbjerg i dag. I stedet kom brandvæsnets gamle vogne atter på arbejde.
  De nåede dårligt nok at indvie de nye tankvogne, miljøvogne og flere andre køretøjer i Esbjerg i dag, inden ceromonien blev afbrudt af et alarmopkald.
  Klokken lidt over to modtog Falck stationen, hvor indvielsen fandt sted, et alarmopkald fra en gård på Veldbækvej i Esbjerg. 
  Der var opstået brand i et ubeboet stuehus. Bygningen brændte ned til grunden. Kun murene står tilbage. 
  Røgen er nu slukket og politiet arbejder på at finde frem til brandårsagen.
  